පලාපල කීමේදී රාශියත් එම රාශියට අධිපතියාත් හඳුනාගෙන එම රාශියට දුෂ්ටි හෙළන ශුභ හෝ පාපී ග්‍රහයා ගැනත් සොයා බැලිය යුතුය. ඒ අනුව එකී රාශිය පිළිබඳව පලාපල කිය හැකිය. එකම කොටුවකට සීමා වී කෙරෙන විග්‍රහයක් වේ. හඳහනක හතර වන රාශිය මවගේ රාශියයි. ගේ දොර ඉඩකඩම් ගැන කියන්නටත් මෙම හතර වැන්නම නොහොත් හතරවැනි රාශියම ප්‍රධාන කර ගනී. පලාපල කීමේදී එය විතරක් නොවේ එම රාශියට නෑකම් කියන තවත් බොහෝ කරුණු කාරණා ඇත. හතරවැන්න මවගේ රාශිය නම් හතරවැන්නෙන් දහවැන්න මවගේ රැකියාව ගැන කියවේ. හතර වැන්නේ ඇති නෑකම, රාශිය අධිපතියාගේ නෑකම එහි සිටින පාපී ග්‍රහයින් හෝ පාපී නොවන ග්‍රහයින්ගේ නෑකම අනුව මවගේ රැකියාව ගැන කරුණු හෙළිදරව් වේ. හතර වැන්නෙන් එකළොස් වැන්න වූ දෙවැන්න මවගේ ධනය ගැන කියයි.
ග්‍රහයන්ගේ හතර වැන්නෙන් එකොලොස්වැන්නෙන් කියන්නේ කුමක්ද?
මවගේ ධනය